Den Vest-Sjællandske Avis, 1821-09-25
Ogsaa i Amsterdam vare Kornpriserne paa nye steeg ne. Fra Riga klages ligeledes over det vedholdende Regnveir som er til Hindring for Høsten. Den sidste Efterretning, som man havde over Hamburg, at Rusland havde erklæret Tyrkerne Krig, og at den Russiske Keiser havde forladt Petersborg er ikke bleven bekræftet; den var imidlertid ankommen paa den korteste Vei og fra det Sted, hvor man viser den meeste Apartiskhed, nemlig fra Berlin, hvorfore den fortiente at holdes for troeværdig, imidlertid høres ingen Yttring fra Russisk Side selv, som lader formode om Krigen vil udbryde eller ikke. Der meldes blot i de Russiske Blade, at Baron von Stroganoff ufortøvet forventes til Hovedstaden. J forskiellige offentlige Blade antages en Fredtone, saaledes siger Moniteuren: at imedens visse Personer opstille religiøse og philantropiske Jdeer for at besmykke Grækernes Opstand og for at forskaffe dem Bistand, saa synes det at Nationernes Voldgiftsmænd betragte de Tyrkiske Anliggender fra en gandske andet Synspunkt, hvorved disse nye Politikers Forventninger blive skuffede. Man forsikkrer at Russerne ville gaae over Pruth; men at deres Ankomst paa det Tyrkiske Distrikt ikke vil forstyrre det lykkelige Forhold, som finder Sted imellem alle continentale Magter. Man forventer en Declaration fra det Russiske Hof, og at Keiser Alexander vil erklære for heele Europas Aasyn, at den Russiske Armees Operationer i Tyrkiet have det samme Formaal som Neapels Besættelse af de Østerrigske Troppet; at man er langtfra at ville understøtte Grækerne i deres Opstand, imod deres Souverain; men at man meget meere vil søge at bringe dem til Lydighed imod deres legitime Aucthoritet og at man tillige vilde formaae Porten til nøie at overholde Traktaterne, og at Talen er ingenlunde om nogen Erobring. Man priser Grækernes skiønne Tider; men man forglemmer deres Sæder, deres Laster; deres bestandige Uleenighed, og alle de Aarsager; hvorved de bleve bragte under et fremmed Aag. (Alt dette er nu vel fandt, men saavidt som man kan oplyse denne Sag af Historien, saa er dog den nærmeste Descendent af den sidste Græske Keiserfamilie den legitime Herre over Constantinopel; thi Grækernes Stridigheder gjorde ikke Tyrkernes Angreb nødvendigt; disse erobrede Constantinopel med Vold, og deres Besiddelses-Ret er aldrig bleven erkiendt for lovlig, deres Overherredømme over de Græske Riges Provindser er ikke meere lovmæssig end Mongjernes var over Rusland fra Aarene 1238 til 1472, i hvilket Aar Storfyrste Ivan Vasilievitsch den Store, befriede Rusland. – Den 10de September om Aftenen skal en Coureer være ankommen fra St. Petersborg til Ministeriet for de udenlandske Anliggender i Paris, der som man siger skal have overbragt en nye Erklæring fra Keiser Alexander til den Tyrkiske Regiering. Man forsikkrer, at dette diplomatiske Skrift indeholder et Udtryk af Hans Majestæts fredelige Sindelag og gientager tillige de gjorte Fordringer angaaende Moldau, Vallachiet og Grækernes Religionsfriehed. Da Coureeren afgik ardet den almindelige Meening i St. Petersborg, at det er fandsynligt, at Porten vil tiltræde Reisen, Alexanders Forslag, og at Freden ikke vil blive forstyrret. Fleere Tyrkiske Coureerer vare ankomne faae Dage efter hinanden, og de Rygter, som vare Omløb om deres Sendelse forkyndte ingenlunde, at Fiendtlighederne vare nær ved at udbryde. Man troede at vide: at de fleeste Europæiske Magter havde gjort det Petersborgske Cabinet Forestillinger om de Følger, som en Krig med Tyrkiet kunde drage efter sig, saa at disse Forestillinger havde fundet saa meget mere Jndgang hos Keiseren, som at de stemme overeens med den Maadehold og Forsigtighed, som udmærker denne Monarts Characteer. Denne Efterretning findes i Journal des Paris, og samme Journal melder fra Wien af 3die September: Vi kunne efter flere authentiske Breve forsikkre, at nye Forhaabninger og Fredens Vedligeholdelse ere opvakte, da Porten ifølge officielle Meddelelser til den Østerrigske Minister, har givet Slip paa de Restrictioner, som den havde tilladt sig med Hensyn til det Russiske Ultimatium, og nu underkastet sig alle de af den paalagte Betingelser. Nye Depescher ere sendte fra Ministeriet for de udenlandske Anliggender til St. Petersborg, som har Hensyn paa denne Communication. Ogsaa i England havde man nu Fredsrygter, og der blev fortalt, at man ventede en nye Russisk Gesandt i Constantinopel for paa det venskabeligste at bilægge alle Stridigheder. Endskiøndt Baron von Stroganoff var afreist fra Constantinopel, saa blev der endnu bestandig holdet en Æresvagt uden for hans Hotel. Porten har tilladt, at Korn maae udføres fra det sorte Hav til Middelhavet; naar Skibene kun blive convoierede af den vedkommende Nations Krigsskib, og det Løfte bliver givet, at Kornet ikke skal til føres Grækerne. Ogsaa Bladet Coureren paastaaer, at der gives ingen tilstrækkelige Grunde som kunde retfærdiggjøre en Krig med Tyrkerne.